stanford-oval/wikipedia huggingface dataset:
הבנק המרכזי של מדגסקר

| --- | --- |

אין תמונה חופשית
 מטה מרכזי:  רחוב ארבה פנטסה, אנטננריבו, מדגסקר
 הקמה:  1974 
 נגיד:  אליאן חירו מ. ראסולופונדיירבה
 מדינה:  מדגסקר מדגסקר
 מטבע:  אריארי
 קוד ISO 4217:  ‏MGA
 www.banque-centrale.mg
 
הבנק המרכזי של מדגסקר (במלגשית: Banky Foiben'i Madagasikara; בצרפתית: Banque Centrale de Madagascar; באנגלית: Central Bank of Madagascar) הוא הבנק המרכזי של מדגסקר.
משימת הבנק היא, בשיתוף עם הממשלה, לשמור על הכלכלה הפוליטית הכללית של מדגסקר, ולשמור על היתרות הכספיות הלאומיות של מדגסקר.
הבנק המרכזי של מדגסקר פועל בפיתוח מדיניות הכללה הפיננסית (אנ') וחבר בברית להכללה פיננסית (אנ').
הערות שוליים

↑  Banque Centrale de Madagascar, Banque Centrale de Madagascar (ב־)
↑  Alliance for Financial Inclusion - Members, Alliance for Financial Inclusion (באנגלית)
| --- | --- |
בקרת זהויות :  LCCN: n78033767  VIAF: 140698674   WorldCat (עם VIAF): 140698674 
ערך זה הוא קצרמרבנושא בנקים ובנושא אפריקה. אתם מוזמנים לתרום לוויקיפדיה ו.
הבנק המרכזי של מדינות מערב אפריקה

| --- | --- |


מטה הבנק בדקר בירת סנגל
 מטה מרכזי:  שדרות עבדולאי פאדיג'ה, דקר, סנגל.
 הקמה:  1959
 נגיד:  קונה טִיֵימוקו מֵייליֵיט
 מדינה:   בנין בנין  בורקינה פאסו בורקינה פאסו  חוף השנהב חוף השנהב  גינאה ביסאו גינאה ביסאו  מאלי מאלי  ניז'ר ניז'ר  סנגל סנגל  טוגו טוגו 
 מטבע:  פרנק CFA מערב אפריקני
 קוד ISO 4217:  XAF
 קודמו:  פיליפ הנרי דאקורי טאבליי
 http://www.bceao.int/
הבנק המרכזי של מדינות מערב אפריקה (בצרפתית: Banque Centrale des États de l’Afrique de l’Ouest, בראשי תיבות BCEAO), הוא בנק מרכזי המשרת את שמונה המדינות מתוך מדינות מערב אפריקה, המרכיבות את האיחוד הכלכלי והמוניטרי במערב אפריקה, ה-ECOWAS.
המדינות החברות הן: בנין, בורקינה פסו, חוף השנהב, גינאה ביסאו, מאלי, ניז'ר, סנגל וטוגו.
הבנק פעיל בפיתוח שירותים פיננסיים, המתאימים לאוכלוסיות חלשות, ולמקבלי משכורות נמוכות.
הבנק המרכזי של מזרח טימור

| --- | --- |
אין תמונה חופשית
 מטה מרכזי:  אבינדה קסאביאר דו אמארל 9, דילי, מזרח טימור
 הקמה:  13 בספטמבר 2011 
 נגיד:  אבראו דה ואסקונסלוס
 מדינה:  מזרח טימור מזרח טימור
 מטבע:  סנתאבוס מזרח-טימוריים
 www.bancocentral.tl/en
 
הבנק המרכזי של מזרח טימור (בפורטוגזית: Banco Central de Timor-Leste; באנגלית: East Timor Central Bank) הוא הבנק המרכזי של מזרח טימור שנוסד ב-13 בספטמבר 2011. נגיד הבנק הנוכחי הוא אבראו דה ואסקונסלוס.
הבנק אחראי על המדיניות המוניטרית במדינה.
הבנק המרכזי של מזרח טימור חבר בברית להכללה פיננסית (אנ').
הערות שוליים

↑  Tatoli: Osan Sentavu 200 Sei Lansa iha 13 Setembru, 24. August 2017, abgerufen am 28. August 2017.
↑  Alliance for Financial Inclusion - Members, Alliance for Financial Inclusion (באנגלית)
| --- | --- |
בקרת זהויות :  LCCN: no2016034271  VIAF: 14146095200900371160   WorldCat (עם VIAF): 14146095200900371160 
ערך זה הוא קצרמרבנושא בנקים. אתם מוזמנים לתרום לוויקיפדיה ו.
דיקסי (שיר)

כריכת חוברת תווים לשיר דיקסי ועליה אוניית קיטור על המיסיסיפי וחבורת "מושחרי פנים" של מופע מינסטרל.
השיר מפי מקהלה עם עדה ג'ונס וביל מורי. 1916.
דיקסי או הלוואי שהייתי בדיקסי (Dixie או I Wish I Was in Dixie) הוא שיר עם אמריקאי אשר שימש כהמנון דה פקטו של מדינות הקונפדרציה של אמריקה בעת מלחמת האזרחים האמריקנית ומשמש עד היום כהמנון בלתי רשמי של מדינות דרום ארצות הברית (הנקראות בסלנג "דיקסי" או "דיקסילנד"). מקור השיר במופע מינסטרל מסוף שנות ה-50 של המאה ה-19 וכתיבתו מיוחסת לדן ד. אמט מאוהיו.
דוגמה למילות השיר

Oh, I wish I was in the land of cotton,

Old times there are not forgotten, (Alt Original: Cinnamon seed and sandy bottom,)

Look away, look away, look away Dixie Land.
In Dixie Land, where I was born in,

early on one frosty mornin', 

Look away, look away, look away Dixie Land.
I wish I was in Dixie, Hooray! Hooray! 

In Dixie Land I'll take my stand

to live and die in Dixie. 

Away, away, away down south in Dixie. 

Away, away, away down south in Dixie
דוגמה למילות השיר > עברית

לו רק לחזור יכולתי אל ארץ הכותנה, 

הן לא אשכח את דיקסי גם עוד מאה שנה, 

ממרחקים אביט, אשקיף אל דיקסי לנד.
בדיקסי, דיקסי לנד, שם אני נולדתי, 

מוקדם בבוקר קר לאור עולם יצאתי, 

ממרחקים אביט, אשקיף אל דיקסי לנד.
לו רק הייתי שוב בדיקסי, הוּריי! הוּריי! 

בדיקסי לנד אקים לי את ביתי, 

ושם אחיה בדיקסי עד יבוא מותי,
רחוק רחוק שם בדרום, בדיקסי, 

רחוק רחוק שם בדרום, בדיקסי.
מבנה

השיר בנוי מקבוצות של 32 תיבות המשמשות לסירוגין כבית ופזמון עם חריזה בתבנית AABC. את הבית שר סולן או חבורת סולנים קטנה ואת הפזמון שרה כל הלהקה, כאשר אל השורה החודרת "look away" הצטרף גם הקהל המאזין.
תוכן השיר

גיבור השיר הוא עבד שנמלט משעבודו במדינות הדרום אל הצפון החופשי, אך הוא חולה מרוב געגועים לחווה ולאדונו הדרומי. השיר בנוי על התמה המרכזית של מופע המינסטרל האנטי-אבולושיוניסטי (האבולושיוניסטים היו ליברלים מצפון ארצות הברית שהתנגדו באופן עקרוני לעבדות). לפי תמה זו העבדות היא מוסד חשוב וחיוני ולראיה (כביכול) - העבדים עצמם שמחים, עליזים ומהללים את מצבם הטוב.
בעת מלחמת האזרחים חיברו גם צבא האיחוד וגם צבא הקונפדרציה מילים אחרות ללחן, שהתאימו לחוויות המלחמה.
תוכן השיר > תמליל צבא הדרום, שהיה להמנונו

Southern men the thunders mutter!

Northern flags in South winds flutter!

To arms! To arms! To arms, in Dixie!

Send them back your fierce defiance!

Stamp upon the cursed alliance!

To arms! To arms! To arms, in Dixie!

Advance the flag of Dixie! Hurrah! Hurrah!

In Dixie's land we take our stand, and live or die for Dixie!

To arms! To arms! And conquer peace for Dixie!

To arms! To arms! And conquer peace for Dixie!
תרגום לעברית:
הו בני דרום, קודרים ורועמים! 

דגלי צפון ברוח הדרום מכים! 

אל הנשק! אל הנשק! אל הנשק חיש בדיקסי! 

אחורה השיבום בזעם אין רחם! 

אל מול בריתם הארורה נקום ונילחם! 

אל הנשק! אל הנשק! אל הנשק חיש בדיקסי! 

הרימו הנס, דגל דיקסי שאו, הורא! הורא!

בדיקסי לנד רגלינו נטועות, למען דיקסי עד מוות נילחם! 

אל הנשק! אל הנשק! ניצחון נביא לדיקסי ושלום! 

אל הנשק! אל הנשק! ניצחון נביא לדיקסי ושלום!
תוכן השיר > תמליל צבא הצפון, שנכתב כהתרסת-נגד

On! ye patriots to the battle,

Hear Fort Moultrie's cannon rattle!

Then away, then away, then away to the fight!

Go meet those Southern traitors,

With iron will.

And should your courage falter, boys,

Remember Bunker Hill.
תרגום לעברית:
למען המולדת חושו לוחמים, 

התותחים ממולטרי רועמים! 

קדימה, קדימה, לקרב הסתער! 

את הבוגדים הביסו, 

באומץ ובגיל 

ואם יפול לבכם, 

זכרו את בנקר היל.
בנוסף כתבו חיילים בעת מלחמת האזרחים ללחן השיר גרסאות רבות של שירי רובאים הכוללים הומור שחור, נונסנס, בדיחות גסות וכיוצ"ב.
תפיסות מודרנית

המנהג לשיר את השיר היה נוהג מקובל באירועי ספורט וחגיגות ציבוריות אחרות בדרום והיה לאחד מסמליו. מקס שטיינר, מלחין הפסקול לסרט חלף עם הרוח, שילב גרסה איטית ונוסטלגית של הלחן בתמונה הפותחת של הסרט.
מאז שנות ה-60 של המאה ה-20 ועליית התנועה לזכויות האזרח של ארצות הברית, נחשב השיר לשריד גזעני ופוגעני ונוצרה דרישה להסיר את מנהג שירתו מהמרחב הציבורי. ב-1968 למשל אסר נשיא אוניברסיטת מיאמי את השמעת השיר לפני משחקי פוטבול ובאירועים ציבוריים אחרים. לאורך השנים נראו פעמים רבות פעילים חברתיים מוחים או עוזבים אירועים כאשר נוכחים אחרים פצחו בשירת "דיקסי".
אזכורים בתרבות

בסדרת הטלוויזיה אימה אמריקאית מופיע השיר בעונה השלישית (פרק 9) כאשר מאדאם דלפין לאלורי (Delphine LaLaurie) שרה אותו כדי להימנע מצפייה בסדרה שורשים
הערות שוליים

↑  אירועים מרכזיים באוניברסיטת מיאמי ב-75 שנותיה
↑  דוגמה אחת מני רבות: 25 Parents Protest The Song 'Dixie', 17 ביוני 1986
| --- | --- |
בקרת זהויות :  MusicBrainz work: 3650e6f3-650b-42d5-bec9-1304fafd4a0f
דמולישן דרבי

דמולישן דרבי בגילברט, פנסילבניה
דמולישן דרבי (Demolition Derby, מאנגלית: דרבי הרס) הוא ספורט מוטורי הנפוץ בירידים ובפסטיבלים ברחבי ארצות הברית וקנדה.
אירוע של דמולישן דרבי כולל מספר רכבים המצויים במגרש סגור, אשר מתנגשים באופן מכוון אחד בשני עד אשר נותר רכב בודד אחד שמסוגל לנוע.
מרקורי בריזווי
היסטוריה

ישנה מחלוקת מתי התחילו אירועי הדמולישן דרבי באופן רשמי. באופן כללי משערים שהאירועים התחילו בשנות ה-50 בשל עודפים בדגמי פורד מודל T, ובשל העדפת הקהל להתנגשויות מאשר למירוץ סטנדרטי.
הספורט הפך לתת תרבות אמריקאית בשנות ה-60. תוכנית הספורט של ABC (אנ'), סיקרה את אליפויות הדמולישן דרבי עד לשנת 1992. בשנות ה-80 וה-90 חלה דעיכה מסוימת בהתעניינות, בעיקר כתוצאה מסיקור טלוויזיוני דל.
בשנות ה-2000 עם עליית האינטרנט ושיטת שלם וצפה, חלה עלייה בפופולריות ובסיקור בערוצי הספורט השונים בארצות הברית.
פופולריות

בשנת 2001 פורסמה כתבה בלוס אנג'לס טיימס, שהעריכה כי בכל שנת נערכים כ-2000 אירועי דמולישן דרבי עם כ 60–75 אלף נהגים. הפרסים נעים לרוב ממאות דולרים עד לכעשרות אלפים. באירוע בודד צופים בממוצע כאלף איש.
דמולישן דרבי גם נפוץ בתרבות הפופולרית, ובעיקר בשלל משחקי וידאו כגון סדרות Carmageddon ,Dirt ,Grid ,Flatout ולאחרונה Wreckfest.
חוקים ואמצעי בטיחות

על כל הנהגים ללבוש בגדי בטיחות וקסדות, ולהיות חגורים. מאחר שמדובר בספורט מסוכן, כל החלונות והפנסים מוסרים מן המכוניות. התנגשות בדלת שעל יד תא הנהג יכולה לפגוע בנהג, ועל כן הדלת צריכה להיות צבועה בכתום בטיחותי.
המגרש בו נערך הדמולישן דרבי עשוי מאפר או בוץ, נמצא בשטח פתוח וצורתו אובלית. כמעט תמיד יהיה על יד המגרש צוות כבאות למקרה של התלקחות של אחד ממנועי המכוניות. הרכבים גם ממוגנים מבפנים עם כלוב בטיחות.
החוקיות בדמולישן דרבי יכולה להשתנות מאירוע לאירוע. החוקים תלויים באופן גדול בסוג הרכב - לרוב מדובר במכוניות משפחתיות ישנות ומוזנחות שהיו בדרכן לגריטה ("טרנטה"), אך גם נפוצים מיניואנים, אוטובוסים ומשאיות.
האירוע מתחיל כאשר המכוניות מסודרות שחזיתן כלפי חוץ. על הנהגים להתנגש במכונית אחרת כל דקה-שתי דקות. אם הם לא עושים זאת, הם נחשבים ל"גוררים" ("sandbagging") ונפסלים מה"מרוץ". כמו כן נפסלים אלו שפוגעים באופן מכוון בדלתות של נהגים אחרים.
אם כלי רכב אינו מסוגל לזוז במשך דקה, הוא נפסל מן המקצה. זאת ועוד, אסור לנהגים לשתף פעולה עם אחרים במטרה לפגוע ברכב מסוים (מה שנקרא בעגה הספורטיבית "סנדוויץ'")
מקצה בודד לוקח סדר גודל של כרבע שעה עד חצי שעה. הרכבים ששורדים מכל המקצים משתתפים באירוע גמר התחרות, בו מוכרזים המנצחים בשלל קטגוריות, כמו ה"טוב ביותר", ה"מהיר ביותר", ה"מסוכן ביותר" ועוד.
סוגי ספורט מוטורי דומים

Figure 8 racing - - המסלול בנוי בצורת המספר 8, ובכך יכול לגרום למקרים רבים של התנגשויות בין כלי רכב.
Banger racing - מרוצים סטנדרטיים במסלול עפר עם מכוניות מיועדות לגריטה. פופולרי בעיקר במדינות צפון-מערב אירופה.
Folk racing - הגרסה הסקנדינבית-בלטית ל-Banger racing. במסלול של 2.4 ק"מ ומהירות מקסימלית של 80 קמ"ש.
דמולישן דרבי בערב
דמולישן דרבי באונטריו קנדה
Banger racing
דרוויש ראבי

דרוויש ראבי (בערבית: درويش رابي; נולד ב-26 במאי 1960) הוא ראש המועצה המקומית ג'לג'וליה.
ביוגרפיה

נולד וגדל ביישוב ג'לג'וליה. להוריו מוסטפא ויוסרה. השישי מבין עשרה אחים. למד בבית ספר יסודי ג'לג'וליה ובתיכון טירה.
לאחר התיכון עבד כשנה במתחם בורסת היהלומים.
בשנת 1980 למד בטכניון שנת מכינה. למד הנדסת בניין והוא בעל תואר הנדסאי מהטכניון משנת 1984.
לאחר מכן הקים את החברה הקבלנית לבנייה "ראבי" ועסק בניהול פרויקטים של הנדסה ותשתיות בנייה.
בבחירות לרשויות המקומיות ב-1998 התמודד לראשות המועצה וזכה בסיבוב הראשון לתמיכה של 36.29% ועלה לסיבוב שני מול גאבר גאבר והפסיד, לאחר שזכה ל-1431 קולות לעומת 1691 לגאבר.
בבחירות לרשויות המקומיות ב-2003 התמודד לראשות המועצה מול גאבר גאבר ופאיק עודה. אך הפסיד לאחר שקיבל 34.07% מהקולות לעומת 44.13% לעודה.
בבחירות לרשויות המקומיות ב-2018 התמודד לראשות המועצה בשלישית מול פאיק עודה וניצח לאחר שזכה ל־51.29% מהקולות לעומת 41.82% לעודה.
בבחירות לרשויות המקומיות ב-2024 התמודד לראשות המועצה לקדנציה נוספת מול ראמי פיומי ופאיק עודה וניצח לאחר שגרף 59.6% מהקולות.
הוא נשוי למיירה מורה למתמטיקה ואב לשלושה ילדים. מתגורר בג'לג'וליה.
הערות שוליים

↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 4709, עמ' 1166
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 5238, עמ' 402
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8000, עמ' 3073
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12182, התשפ"ד, 12 במרץ 2024, עמ' 4906
דקיאטס

הדקיאטס (ביוונית: Δεκιήταις) היו שבט ליגורי ששכן בסמוך לחוף הים התיכון, סביב אנטיב של ימינו, בתקופת הברזל ובתקופת האימפריה הרומית.
לפי ההיסטוריון גאי בארוול (אנ'), הם היו חלק מהקונפדרציה הסלובית.
שם

שבט הדקיאטס מוזכרים כ"דקייטאיס" (Dekiḗtais ,Δεκιήταις) על ידי פוליביוס (המאה ה-2 לפנה"ס), וכ"דקיאטיון" (Dekiatíōn, Δεκιατίων) על ידי תלמי (המאה ה-2 לספירה). השם "רגיו דקיאטיום" (regio Deciatium) מתועד גם על ידי פליניוס הזקן (המאה ה-1 לספירה), ו"אופידום דקיאטום" (oppidum Deciatum) מתועד על ידי פומפוניוס מלה (אמצע המאה ה-1 לספירה).
משמעות השם דקיאטס נותרה מעורפלת. על פי הפילולוג הספרדי חוויאר דה הוז (אנ'), אפשרית אטימולוגיה הודו-אירופית, מהשורש dek̑ - והסיומת עשויה להוות עדות לשם קלטי, "אבל נראה שהשם כולו אינו קלטי. במקרה זה הייתי מקבל סיווג 'ליגורי מוגבל' בגלל מיקומם הגאוגרפי של האנשים".
גאוגרפיה

שבט הדקיאטס ישב על חוף הים התיכון, ממערב לנהר לופ, סביב המושבה מסאליוטה של אנטיפוליס (אנטיב המודרנית).  הטריטוריה שלהם הייתה ממוקמת דרומית ל-Nerusii, דרומית מזרחית לליגאוני, ומזרחית או מערבית לאוקסיבי.
המיקום המדויק של האופידום Deciatum (או Dekieton) נותר לא ברור. ייתכן שזה לא היה מקום נפרד בין ניקאה לאנטיפוליס, אלא פשוט שם לאנטיפוליס עצמה.
מושבת החוף היוונית אנטיפוליס (אנטיב המודרנית), שנוסדה בשטחם באמצע המאה ה-3 לפני הספירה, הייתה ככל הנראה התגרות של השם המקורי שנתנו הליגורים למקום, למרות המשמעות היוונית המילולית של 'עיר ממול'. זה לא בהכרח אומר שזה היה המרכז העיקרי של הדקיאטים, ובארוול הציע לזהות את האתר של גראס כעיר הראשית שלהם.
היסטוריה

בשנת 154 לפנה"ס, הליגורים כיתרו וצרו על המושבות המסאליות (מרסיי העתיקה) ניקאה (ניס) ואנטיפוליס. על פי בקשה ממסאליה ואחרי שהלגאט (שליח) רומי טיטוס קווינקטיוס פלמינינוס נפצע על ידי האוקסיבי, הסנאט הרומי שלח את הקונסול קווינטוס אופימיוס להרגיע את האזור. אופטימוס הביס את הדקיאטס והאוקסיבי באגיטנה, ואז העביר חלק גדול משטחם לידי מסאליה.
לקריאה נוספת

Polybius (2010). The Histories. Loeb Classical Library. תורגם ע"י Paton, W. R.; Walbank, F. W.; Habicht, Christian. Harvard University Press. ISBN 978-0-674-99637-3.
פליניוס הזקן, כורוגרפיה, II.69
ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
de Hoz, Javier (2005). "Ptolemy and the linguistic history of the Narbonensis".  In de Hoz, Javier; Luján, Eugenio R.; Sims-Williams, Patrick (eds.). New approaches to Celtic place-names in Ptolemy's Geography. Ediciones Clásicas. pp. 173–188. ISBN 978-8478825721.
Dyson, Stephen L. (1985). The Creation of the Roman Frontier. Princeton University Press. ISBN 978-1-4008-5489-9.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Rivet, A. L. F. (1988). Gallia Narbonensis: With a Chapter on Alpes Maritimae: Southern France in Roman Times. Batsford. ISBN 978-0-7134-5860-2.
Salomone Gaggero, Eleonora (2006). "Deciates". Brill's New Pauly. doi:10.1163/1574-9347_bnp_e312080.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
הערות שוליים

↑  Barruol 1969, p. 188.
↑  Rivet 1988, p. 16.
↑  Polybius. Historíai, 33.8.
↑  Ptolemy. Geōgraphikḕ Hyphḗgēsis, 2.10.5.
1 2  Falileyev 2010, s.v. Deciates.
↑  Pliny. Naturalis Historia, 3.35.
↑  Pomponius Mela. De situ orbis, 2.5.76.
↑  de Hoz 2005, pp. 178, 181.
↑  Barruol 1969, pp. 215–217.
↑  Rivet 1988, pp. 34–35, 240.
1 2  Rivet 1988, pp. 34–35.
↑  Talbert 2000, Map 16: Col. Forum Iulii-Albingaunum.
↑  Salomone Gaggero 2006.
↑  Rivet 1988, p. 239.
↑  Barruol 1969, p. 216.
↑  Dyson 1985, pp. 147–148.
↑  Rivet 1988, pp. 32–33.
הבנק המרכזי של ירדן

| --- | --- |

אין תמונה חופשית
 מטה מרכזי:  המלך חוסיין 60, עמאן, ירדן
 הקמה:  1964 
 נגיד:  זיאד מוחמד פריז
 מדינה:  ירדן ירדן
 מטבע:  דינר ירדני
 קוד ISO 4217:  ‏JOD
 שער לוֹוִים:  4.242%
 www.cbj.gov.jo
 
הבנק הלאומי של ירדן (בערבית: البنك المركزي الأردني; באנגלית: Central Bank of Jordan; ראשי תיבות: CBJ) הוא הבנק המרכזי של ירדן שנוסד ב-1964 כסמכות מוניטרית הנהנית מזהות תאגידית עצמאית ואוטונומית. נגיד הבנק הנוכחי הוא זיאד מוחמד פריז.
הבנק אחראי על המדיניות המוניטרית במדינה. בנוסף, בתוך הבנק פועלים מוזיאון וספרייה.
ב-2001–2010, אומייה טוקאן היה נגיד בנק והתמודד בהצלחה עם המשבר הכלכלי[דרוש מקור].
הערות שוליים

↑  Borrow on the interbank market, Central Bank of Jordan
↑  Welcoming Note, Central Bank of Jordan
↑  Introductions, Central Bank of Jordan
↑  Бутаков, 1987, с. 113.
↑  Currency Museum, Central Bank of Jordan
↑  The Bank's Library, Central Bank of Jordan
| --- | --- |
בקרת זהויות :  NLI: 987007256714005171  ISNI: 0000 0001 0665 6463  LCCN: n50067006  VIAF: 139525622   WorldCat (עם VIAF): 139525622 
ערך זה הוא קצרמרבנושא בנקים ובנושא ירדן. אתם מוזמנים לתרום לוויקיפדיה ו.
הבנק המרכזי של ליבריה

| --- | --- |

אין תמונה חופשית
 מטה מרכזי:  מונרוביה 
 קואורדינטות:  6°18′50″N 10°48′03″W﻿ / ﻿6.3139822°N 10.8009271°W﻿ / 6.3139822; -10.8009271
 הקמה:  1999 
 מדינה:  ליבריה 
 מטבע:  דולר ליברי
 www.cbl.org.lr/index.php
 
הבנק המכרזי של ליבריה (CBL) הוא הסמכות המוניטרית העליונה והבנק המרכזי של ליבריה. הנגיד הנוכחי שלו הוא J Mills Jones. משרדי הבנק ממוקמים במונרוביה, בירת ליבריה.
לפני שנת 2000, "הבנק המרכזי של ליבריה" היה הבנק הלאומי של ליבריה. בשנת 1999 נוסד הבנק בעקבות חוק שהעביר בית המחוקקים הליברי, אך רק בשנת 2000 החל הבנק את פעילותו. הנגיד הראשון של הבנק היה אליאס סליבי (Elias Saleeby).
ראו גם

דולר ליברי
כלכלת ליבריה
דרוונט (נהר, דרבישייר)

הדרוונט ליד האתרסייג'
מאגר דרוונט
ליד קאלוור
ליד בית המועצה של דרבי
הדרוונט (אנגלית: Derwent) הוא נהר הזורם במחוז דרבישייר שבאנגליה. הנהר זורם לאורך 80 קילומטרים ונחשב לאחד מיובליו של נהר טרנט, אליו הוא חובר דרומית לעיר דרבי. לאורך רוב אורכו הוא זורם דרך אזור פיק דיסטריקט. רוב נתיבו של הנהר, למעט העיר דרבי, כולל נוף כפרי. עם זאת, לנהר היו שימושים רבים עבור תושבי הסביבה, ובין מטלוק לדרבי הוקמו מפעלי הכותנה התעשייתיים שהיו חלק מערש המהפכה התעשייתית. כיום משמש הנהר מקור מים עבור הערים הסמוכות, והעמק שדרכו הוא זורם משמש נתיב תחבורה ותקשורת חשוב באזור רמות פיק דיסטריקט.
העמק הוא אתר תיירות פופולרי בזכות תכונות הנוף שלו. החלק העליון שלו עובר דרך הפארק הלאומי פיק דיסטריקט, ואילו החלק האמצעי משתרע מסביב לעיר הספא העתיקה מטלוק באת'.
הנהר הוא בית גידול עבור מינים רבים של בעלי חיים ופרחי בר.
מסלול הנהר

מוצא הנהר נמצא במקום הנקרא האודן מור, במרחק של כעשרה קילומטרים מזרחית לגלוסופ. הוא זורם דרך עמק דרוונט העליון שבו שלושה מאגרי מים הנמצאים על נתיב אחד. שלושת המאגרים (בכיוון מורד הזרם) הם מאגר האודן, מאגר דרוונט ומאגר ליידיבאואר. מאגר האודן מוזן גם על ידי נהר וסטנד, ואילו מאגר ליידיבאואר מוזן על ידי נהר אשופ. בשני המקרים הצטלבות הנהרות שהוזכרו ביחד עם נהר דרוונט מוסתרת מתחת למאגרים המתאימים.
בהמשך מסלולו עובר הנהר ליד הכפר במפורד, שם הוא מצטלב עם נהר נוח. לאחר ההצטלבות הוא זורם דרך האתרסייג', גרינדלפורד, קאלוור ובאסלו, ולפני שהוא מצטלב עם נהר ואי ברוסלי הוא עבר דרך אדמות האחוזה של בית צ'אטסוורת'. לאחר שהנהר עובר דרך דארלי דייל הוא מגיע למטלוק, שם מצטלב עמו הנחל בנטלי ברוק. לאחר מכן זורם הנהר דרך הכפרים מטלוק באת', קרומפורד, ווטסטנדוול ואמברגייט, שם מצטלב עמו נהר אמבר.
לאחר אמברגייט זורם הנהר ליד העיירה בלפר והכפרים מילפורד ודאפילד. לאחר מכן הוא עובר ליד הכפר דארלי אבי, ומשם זורם לכיוון מרכז העיר דרבי. הדרוונט מסתיים באזור דרוונט מאות', במרחק של 1.6 קילומטר מזרחית לכפר שארדלו, שם הוא זורם לתוך נהר טרנט. בסופו של דבר מגיעים מי הנהר לים הצפוני דרך מפרץ האמבר.
שימושים

קטע הנהר שלפני דרוונט מאות' ועד דרבי הפך לנתיב ניווט לפי חוק של הפרלמנט הבריטי מ-1720, ונפתח באופן רשמי ב-1721. התנועה פסקה ב-1795, וזכויות הניווט נרכשו על ידי הבעלים של תעלת דרבי המתחרה. הנהר אינו פעיל יותר מבחינת ניווט, אך חלקו העליון משמש חותרי קיאקים וסירות קאנו, המשתמשים במהירות הזרימה הגבוהה ובנתיבו העקלתוני ליד מטלוק באת'.
הנהר שימש גם כמקור אנרגיה עבור מפעלי הכותנה שנבנו בקטע שבין מטלוק באת' לדרבי. בין המפעלים הללו ניתן למנות את מפעל קרומפורד של ריצ'רד ארקרייט, שהיה מפעל הכותנה הראשון בעולם המבוסס על מים, ואחד מהאתרים הראשונים שלהם נודעה חשיבות בהתפתחות המהפכה התעשייתית. חידושיו של ארקרייט, ביחד עם מספר מתחרים מקומיים, הם הבסיס להכרזה של אונסק"ו על מפעלי עמק דרוונט כאתר מורשת עולמית.
מאגרי האודן ודרוונט שבחלק העליון של הנהר נבנו בתחילת המאה ה-19 על מנת לספק מים לשפילד, נוטינגהאם, דרבי ולסטר. בנייתו של מאגר ליידיבאואר הסמוך הסתיימה ב-1945, ונועדה להקל את העומס שנבע מהביקוש הגבוה למים. המים זרמו מהמאגרים הללו לאורך 45 הקילומטרים של אמת המים של עמק דרוונט, הבנויה במקביל לנהר. כמו כן, הנהר מזין באופן לא ישיר את מאגר קרסינגטון, באמצעות תחנת שאיבה הנמצאת באמברגייט ומופעלת בזמן שזרימת המים בנהר עולה על סף מסוים. כשזרימת המים יורדת מתחת לסף המים משוחררים בחזרה דרך אותה מערכת תעלות ואמות מים, ובכך מאפשרת שאיבת כמות גדולה יותר של מים במעלה הזרם בחודשי הקיץ החמים. כל המאגרים מנוהלים על ידי חברת סוורן טרנט.
עמק הנהר הוא נתיב תחבורה חשוב. בין דרבי ורוסלי עובר העמק לאורך כביש A6, שהיה הכביש העיקרי שחיבר בין לונדון למנצ'סטר לפני הקמת מערכת הכבישים המהירים. לאורך העמק עוברים גם קווי רכבת שחיברו בין דרבי לשפילד ולמנצ'סטר, כשהראשון מגיע עד אמברגייט והאחרון עד רוסלי. קו שפילד פועל כחלק מקו מידלנד הראשי, אך קו מנצ'סטר נקטע באזור מטלוק ב-1968, והקטע שבין אמברגייט למטלוק הוא חלק מקו עמק דרוונט, המורכב ממסילה חד-נתיבית. בין אמברגייט לקרומפורד עוברים הנהר, הכביש והמסילה במקביל לתעלת קרומפורד, שבעבר הייתה מחוברת למנצ'סטר באמצעות מסילת הרכבת קרומפורד והיי פיק.
אחד ממועדוני ההוקי שדה הוותיקים ביותר בדרבישייר קרוי על שם הנהר. מועדון ההוקי דרוונט הוקם ב-1897, וערך את משחקיו על גדות הדרוונט באזור דארלי דייל, לפני שעבר לשחק בווירקסוורת'.
דמולוגוס (אונייה, 1814)

| --- | --- |
השקת "דמולוגוס", תחריט מ־1815 על פי רישום מיום ההשקה
השקת "דמולוגוס", תחריט מ־1815 על פי רישום מיום ההשקה
 תיאור כללי
 סוג אונייה:  ספינת קיטור, סוללת תותחים מושטת
 צי:  צי ארצות הברית
 דגל הצי:  
 ציוני דרך עיקריים
 מספנה:  אדם אנד נוח בראון, ניו יורק
 תחילת הבנייה:  1814
 הושקה:  1815
 תקופת הפעילות:  1816 – 4 ביוני 1829 (כ־13 שנים)
 אחריתה:  התפוצצה וטבעה, 4 ביוני 1829
 מיקום:  נמל ניו יורק
 מידות
 הֶדְחֶק:  1,450 טון
 אורך:  153 רגל ו־3 אינץ' (46.7 מ')
 רוחב:  58 רגל (18 מ')
 שוקע:  13 רגל (4.0 מ')
 נתונים טכניים
 מהירות:  5.5 קשרים, 10.2 קמ"ש
 הנעה:  מנוע קיטור
 צורת הנעה:  משוטה אמצעית (paddlewheel)
 אמצעי לחימה
 חימוש:  מתוכנן: 30 תותחי 32 ליטראות  2 קולומביאדות 100 ליטראות  בפועל: חמושה בחֶסֶר
"דֶּמוֹלוֹגוֹס" (באנגלית: Demologos) הייתה סוללת תותחים מוּשֶׁטֶת (אנ') של הצי האמריקני, עשויה עץ ומונעת על ידי מנוע קיטור ומשוטה אמצעית (paddlewheel). היא נבנתה במהלך מלחמת 1812, ונועדה להגן על נמל ניו יורק מפני אוניות הצי הבריטי שהטילו עליו הסגר. הספינה תוכננה על ידי הממציא האמריקאי רוברט פולטון, ונחשבת לספינת המלחמה הראשונה בעולם שהונעה על ידי מנוע קיטור. המלחמה הסתיימה קודם שנשלמה הבנייה, ועל כן לא התאפשר ל"דמולוגוס" להפגין הלכה למעשה את יכולותיה המבצעיות. היא הוסבה למחסן צף, וטבעה ב־1829 כתוצאה מהתפוצצות מטען אבק שרפה שאוחסן בה.
תולדותיה

ב־9 במרץ 1814, בעיצומה של המלחמה בין ארצות הברית לבריטניה, אישר הקונגרס לבנות ספינת קיטור מלחמתית פרי תכנונו של רוברט פולטון, חלוץ בוני ספינות הקיטור המסחריות באמריקה הצפונית. בניית הספינה החלה ב־20 ביוני 1814 במספנה האזרחית "אדם אֶנד נוח בראון", והיא הושקה ב־29 באוקטובר 1814. פולטון העניק לה את השם "דמולוגוס", אך לאחר מותו בפברואר 1815 הוחלף שמה ל"Fulton the First". ביוני 1816 הסתיימו הפלגות המבחן, והספינה נמסרה לידי שלטונות הצי.
בניית "דמולוגוס" נשלמה אחרי שהסתיימה כבר המלחמה אשר למענה היא נבנתה. היא מילאה משימה אחת בכל תולדותיה, כאשר הובילה את הנשיא ג'יימס מונרו לסיור בנמל ניו יורק. קפטן דייוויד פורטר, מפקדה הראשון של "דמולוגוס", הוסיף לה שני תרנים ועליהם מפרשים לטיניים. ב־1821 הורדו ממנה התותחים ופורק מנוע הקיטור, והיא הוצאה משירות פעיל והושבתה. אחרי שנת 1825 שימשה כמחסן צף של מספנת הצי בברוקלין. ב־4 ביוני 1829, בעודה עוגנת, התפוצץ מטען של אבק שרפה שאוחסן בבטן הספינה והיא טבעה. באסון נהרגו קצין ו־47 מלחים.